
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamā īpašuma "V1088" Olaines pagastā, Olaines novadā, nodošanu Olaines novada pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk — Atsavināšanas likums) 42. panta pirmā daļa un 43. pants, Pašvaldību likuma 4. panta pirmās daļas 2. un 3. punkts, Olaines novada domes 2022. gada 26. janvāra lēmums "Par nekustamā īpašuma "V1088" zemesgabala daļas atsavināšanu bez atlīdzības Olaines novada pašvaldībai" (protokols Nr. 1, 16. p.), Olaines novada pašvaldības domes 2023. gada 26. jūlija lēmums "Par zemes ierīcības projekta nekustamajam īpašumam V1088 (Olaines pagastā) apstiprināšanu, nekustamā īpašuma lietošanas mērķu un apgrūtinājumu noteikšanu, nosaukumu piešķiršanu" (protokols Nr. 8, 18.1. p.).
1.2. Mērķis
Mērķa apraksts
Projekts paredz, ievērojot Atsavināšanas likumā ietverto tiesisko regulējumu, atļaut Zemkopības ministrijai bez atlīdzības nodot Olaines novada pašvaldības (turpmāk — Pašvaldība) īpašumā valsts nekustamo īpašumu "V1088" (nekustamā īpašuma kadastra Nr. 8080 007 0281) — zemes vienību (zemes vienības kadastra apzīmējums 8080 007 0279) 1,64 ha platībā un būvi (būves kadastra apzīmējums 8080 007 0279 001) — Olaines pagastā, Olaines novadā, kurš nepieciešams pašvaldības autonomo funkciju īstenošanai saskaņā ar Pašvaldību likumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
No Atsavināšanas likuma 43. panta izriet, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu. Atsavināšanas likuma 42. panta pirmā daļa noteic, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma izpildei nekustamais īpašums tiek nodots.
Atbilstoši Pašvaldību likuma 4. panta pirmās daļas 2. un 3. punktam pašvaldības autonomajās funkcijās ietilpst gādāt par pašvaldības administratīvās teritorijas labiekārtošanu (publiskai lietošanai paredzēto teritoriju apgaismošanu un uzturēšanu), kā arī par pašvaldības īpašumā esošo ceļu būvniecību, uzturēšanu un pārvaldību.
Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Saskaņā ar Atsavināšanas likuma 42. panta pirmo daļu, ja nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma izpildei, atvasināta publiska persona šo īpašumu bez atlīdzības nodod valstij.
Problēmas un risinājumi
Problēmas apraksts
Nekustamais īpašums "V1088" (nekustamā īpašuma kadastra Nr. 8080 007 0281) — zemes vienība (zemes vienības kadastra apzīmējums 8080 007 0279) 1,64 ha platībā un būve (būves kadastra apzīmējums 8080 007 0279 001) — Olaines pagastā, Olaines novadā (turpmāk — Nekustamais īpašums), ierakstīts zemesgrāmatā uz valsts vārda Zemkopības ministrijas personā Olaines pagasta zemesgrāmatas nodalījumā Nr. 100000824276, lēmuma datums — 2024. gada 27. marts.
Nekustamais īpašums ir izveidots, sadalot nekustamo īpašumu "V1088" (nekustamā īpašuma kadastra Nr. 8080 007 0168) — zemes vienību (zemes vienības kadastra apzīmējums 8080 007 0167) Olaines pagastā, Olaines novadā — un izveidojot divus jaunus nekustamos īpašumus — Nekustamo īpašumu un nekustamo īpašumu "Pludmales ceļš" (kadastra Nr. 8080 007 0168) 0,74 ha platībā. Īpašums sadalīts, pamatojoties uz Pašvaldības domes 2023. gada 26. jūlija lēmumu "Par zemes ierīcības projekta nekustamajam īpašumam V1088 (Olaines pagastā) apstiprināšanu, nekustamā īpašuma lietošanas mērķu un apgrūtinājumu noteikšanu, nosaukumu piešķiršanu" (protokols Nr. 8, 18.1. p.). 
Pēc Nekustamā īpašuma valsts kadastra informācijas sistēmas (turpmāk — NĪVKIS) datiem, Nekustamā īpašuma zemes vienībā ar kadastra apzīmējumu 8080 007 0279 (turpmāk — Zemes vienība) visā tās platībā (1,64 ha) reģistrēts zemes lietošanas veids "zeme zem ceļiem". Zemes vienībai noteikts lietošanas mērķis "zeme dzelzceļa infrastruktūras zemes nodalījuma joslā un ceļu zemes nodalījuma joslā" (kods 1101) 1,64 ha platībā.
Zemes vienībai noteiktie apgrūtinājumi: no 10 līdz 25 hektāriem lielas dabiskas ūdenstilpes vides un dabas resursu aizsardzības aizsargjoslas teritorija lauku apvidos — 1,3262 ha, ekspluatācijas aizsargjoslas teritorija gar elektrisko tīklu kabeļu līniju — 0,0446 ha. 
Uz Zemes vienības atrodas inženierbūve (būves kadastra apzīmējums 8080 007 0279 001) — ceļš "V1088".   
Nekustamā īpašuma izveidošana.
Pašvaldība 2021. gada 3. novembra vēstulē Nr. ONP/8.33./21/7102-ND rosina izskatīt iespēju nodot Pašvaldībai īpašumā daļu no nekustamā īpašumā "V1088" (kadastra Nr. 8080 007 0167) Olaines pagastā, Olaines novadā ietilpstošās zemes vienības ar kadastra apzīmējumu 8080 007 0167 aptuveni 1,64 ha platībā (turpmāk — Atsavināmā platība) un būves (būves kadastra apzīmējums 8080 007 0167 001) sabiedriskajām vajadzībām — lai nodrošinātu piekļūšanu pie atpūtas vietas "Līdumu karjers", kā arī īstenotu ceļa uzturēšanas, atjaunošanas un labiekārtošanas darbus.
Akciju sabiedrība "Latvijas valsts meži" (turpmāk — LVM), izvērtējot Pašvaldības ierosinājumu, 2021. gada 20. decembra vēstulē Pašvaldībai un Zemkopības ministrijai cita starpā ir norādījusi, ka
1) pamatojoties uz Ministru kabineta 2018. gada 18. aprīļa rīkojumu Nr. 170 "Par valsts meža zemes nodošanu Olaines novada pašvaldības īpašumā", Zemkopības ministrija nodeva Pašvaldībai nekustamo īpašumu "Līdumu karjers" (kadastra Nr. 8080 007 0213) Olaines pagastā, Olaines novadā, lai to izmantotu pašvaldības autonomās funkcijas īstenošanai — parka ierīkošanai un uzturēšanai;
2) zemes vienība ar kadastra apzīmējumu 8080 007 0167 (turpmāk — Zemes vienība) nodrošina piekļuvi pie Pašvaldības nekustamā īpašuma "Līdumu karjers" zemes vienībām ar kadastra apzīmējumiem 8080 007 0069, 8080 007 0086 un 8080 007 0209 un Zemkopības ministrijas valdījumā, LVM pārvaldīšanā esošā nekustamā īpašuma "Spulles masīvs" (kadastra Nr. 8080 007 0016) Olaines pagastā, Olaines novadā zemes vienības ar kadastra apzīmējumu 8080 007 0208, tostarp LVM tiesiskajā valdījumā esošās inženierbūves ceļa "Meža ceļš" (būves kadastra apzīmējums 8080 007 0208 001), kas savukārt ļauj piekļūt pie LVM smilts karjera "Klīve" un tiek izmantots zemes vienībā esošā meža masīva apsaimniekošanai;  
3) zemes vienība ietilpst LVM medību tiesību nomas platībās, kas iznomātas mednieku klubam "Celtnieks" līdz 30.06.2046. LVM medību tiesību saistības paliks spēkā līdz Ministru kabineta rīkojuma pieņemšanai un nodošanas un pieņemšanas akta parakstīšanai par platības izslēgšanu no LVM apsaimniekoto platību skaita;
4) atbilstoši dabas datu pārvaldības sistēmas "Ozols" datiem Zemes vienība neietilpst īpaši aizsargājamā dabas teritorijā un tajā neatrodas īpaši aizsargājami biotopi;
5) Pašvaldībai, lai Atsavināmo platību virzītu atsavināšanai, jānodrošina zemes ierīcības projekta īstenošana;
6) tā lūdz ietvert nosacījumu — Pašvaldības pienākumu pēc Ministru kabineta rīkojuma pieņemšanas noslēgt servitūta līgumu ar LVM par Atsavināmo platību, lai LVM varētu piekļūt pie nekustamajā īpašumā "Spulles masīvs" esošā meža masīva un nodrošināt tā apsaimniekošanu un ugunsapsardzību;
7) Zemkopības ministrijas īpašumā saglabājama zemes un būves ar kadastra apzīmējumu 8080 007 0208 001 "Valsts vietējā autoceļa V1088 "Pievedceļš Klīves karjeram" posms, km 3.95-km 5.2" daļa, kas to savieno ar LVM tiesiskajā valdījumā esošo būvi ar kadastra apzīmējumu 8080 007 0208 001 "Meža ceļš".
Pašvaldība 2022. gada 26. janvārī pieņēma lēmumu "Par nekustamā īpašuma "V1088" zemesgabala daļas atsavināšanu bez atlīdzības Olaines novada pašvaldībai" (Nr. 1, 16. p.), kurā nolemts ierosināt Zemkopības ministrijai nekustamā īpašuma "V1088" (kadastra Nr. 8080 007 0168), Olaines pagastā, Olaines novadā, zemesgabala (kopējā platība 2,38 ha) ar kadastra apzīmējumu 8080 007 0167 daļas — 1,64 ha platībā un uz zemesgabala daļas esošās būves ar kadastra apzīmējumu 8080 007 0167 001 "Valsts vietējā autoceļa V1088 "Pievedceļš Klīves karjeram" posms, km 3.95-km 5.2" daļas atsavināšanu Pašvaldībai bez atlīdzības pašvaldības autonomās funkcijas pildīšanai — gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecību, rekonstruēšanu un uzturēšanu, kā arī ielu, laukumu un citu publiskai lietošanai paredzēto teritoriju apgaismošanu un uzturēšanu) sabiedrības vajadzībām. Lēmumā Pašvaldība apliecina gatavību uzņemties Zemes ierīcības projekta izstrādi un mērniecības darbus, kā arī pēc Ministru kabineta rīkojuma pieņemšanas noslēgt atbilstošu servitūta līgumu ar LVM par pašvaldībai atsavināmo platību, lai LVM varētu piekļūt pie nekustamajā īpašumā "Spulles masīvs" esošā meža masīva un nodrošināt tā apsaimniekošanu un ugunsapsardzību.
LVM 2024. gada 17. maija vēstulē Nr. 4.1-2_03s2_101_24_348 informē, ka, sadalot nekustamā īpašuma "V1088" (kadastra Nr. 8080 007 0168) zemes vienību ar kadastra apzīmējumu 8080 007 0281, tika izveidoti divi jauni nekustamie īpašumi — "Pludmales ceļš" (kadastra Nr. 8080 007 0168) 0,74 ha platībā un Nekustamais īpašums — un ka Pašvaldība ir apmaksājusi visus izdevumus par dokumentu sagatavošanu un izmaiņu reģistrāciju nekustamā īpašuma sadalīšanai.
Risinājuma apraksts
Ievērojot Pašvaldības lūgumu par Zemes vienības nodošanu bez atlīdzības Pašvaldības īpašumā tās autonomo funkciju īstenošanai, Zemkopības ministrija ir sagatavojusi atbilstošu rīkojuma projektu, kas paredz saskaņā ar Atsavināšanas likuma 42. panta pirmo daļu un 43. pantu atļaut Zemkopības ministrijai nodot bez atlīdzības Pašvaldības īpašumā Nekustamo īpašumu, lai saskaņā ar Pašvaldību likuma 4. panta pirmās daļas 2. un 3. punktu to izmantotu Pašvaldības autonomo funkciju īstenošanai.
Pašvaldībai, izmantojot Nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam.
Pēc Ministru kabineta rīkojuma pieņemšanas Nekustamais īpašums ar nodošanas un pieņemšanas aktu tiks nodots Pašvaldībai.
Pēc Ministru kabineta rīkojuma pieņemšanas Pašvaldība noslēgs servitūta līgumu ar LVM par Nekustamo īpašumu, lai LVM varētu piekļūt pie nekustamajā īpašumā "Spulles masīvs" esošā meža masīva un nodrošināt tā apsaimniekošanu un ugunsapsardzību.
Pašvaldībai pārņemot Nekustamo īpašumu bez atlīdzības savā īpašumā, tas būs publiski pieejams, lai vietējiem iedzīvotājiem būtu iespēja pārvietoties ikdienā, kā arī piekļūt saviem īpašumiem, tāpēc secināms, ka Nekustamais īpašums netiks izmantots saimnieciskajai darbībai un, to nododot Pašvaldības īpašumā, nav jāpiemēro komercdarbības atbalsta regulējuma nosacījumi. 
Gadījumā, ja pašvaldībai nodotais nekustamais īpašums vairs netiks izmantots autonomo funkciju izpildei, nekustamais īpašums būs atdodams atpakaļ valstij visā tā sastāvā, t.i., kopā ar uz tā izbūvētām būvēm un citiem labiekārtojamu elementiem.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 2011. gada 1. februāra noteikumu Nr. 109 "Kārtība, kādā atsavināma publiskas personas manta" 12. punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju īstenošanai, rīkojuma projektu izsludinot Vienotajā tiesību aktu projektu izstrādes un saskaņošanas portālā (turpmāk — TAP portāls), tiks izpildīts noteikumos noteiktais pienākums. Ja divu nedēļu laikā pēc Ministru kabineta rīkojuma projekta izsludināšanas TAP portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Olaines novada pašvaldības iedzīvotāji
Juridiskās personas
Jā
Ietekmes apraksts
Olaines novada pašvaldības iedzīvotāji
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2009. gada  29. septembra noteikumi Nr. 1104 "Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem" 
Pamatojums un apraksts
Ceļš "V1088" - būve (būves kadastra apzīmējums 8080 007 0279 001) ir iekļauts Ministru kabineta 2009. gada  29. septembra noteikumu Nr. 1104 "Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem" 3. pielikumā "Vietējie autoceļi" ar nosaukumu "Pievedceļš Klīves karjeram" un tā maršruta piederība norādīta valstij. Līdz ar to, būtu nepieciešams izdarīt attiecīgus grozījumus, norādot minētā autoceļa maršruta posma piederību pašvaldībai.
Atbildīgā institūcija
Satiksmes ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalība īstenojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, sabiedrības pārstāvjiem dodot iespēju iegūt informāciju un sniegt priekšlikumus par reformu vai publiskā finansējuma prioritātēm. Tā kā rīkojuma projekts neatbilst minētajiem kritērijiem, projekta izstrādē netiek piemērota sabiedrības līdzdalības kārtība.
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā "Latvijas Vēstnesis", tos publicējot elektroniski tīmekļvietnē www.vestnesis.lv.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Zemkopības ministrija
AS "Latvijas valsts meži"
Olaines novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Projekta izpildi nodrošinās Zemkopības ministrija, akciju sabiedrība "Latvijas valsts meži" un Olaines novada pašvaldība.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

